\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TIPINĖ (DUJŲ) RANGOS DARBŲ SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SPECIALIOJI DALIS

Nr. 40410/573301

**Užsakovas: AB „Energijos skirstymo operatorius“,** pagal Lietuvos Respublikos įstatymus teisėtai įregistruota ir veikianti akcinė bendrovė, įmonės kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212 Vilnius, Lietuvos Respublika, duomenys apie kurią kaupiami ir saugomi VĮ Registrų centras Vilniaus filiale, atstovaujama Investicijų planavimo skyriaus vadovo Algirdo Damijonaičio, veikiančio pagal 2017 m. spalio 6 d. Tinklų vystymo tarnybos direktoriaus nurodymą Nr. 715.

**Rangovas: „Žilinskis ir Co“, UAB** pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, įmonės kodas 304317232, PVM mokėtojo kodas LT100010333316, registruotos buveinės adresas Užtvankos g.17, Dainiai, LT-74202 Jurbarko r., Lietuvos Respublika, duomenys apie kurią kaupiami ir saugomi VĮ Registrų centre, atstovaujama direktoriaus dr. Žilvino Žilinskio, veikiančio pagal įmonės įstatus.

Užsakovas ir Rangovas kiekvienas atskirai toliau vadinamas Šalimi, bendrai vadinamos Šalimis, sudarė šią rangos sutartį (toliau – Sutartis).

1. **SUTARTIES OBJEKTAS**
   1. Rangovas įsipareigoja iš Užsakovo perduotų Teikiamų medžiagų, kurios nurodytos Sutarties SD priede Nr. 3 pagal Techninės specifikacijos reikalavimus, Sutartyje nurodytomis sąlygomis ir terminais atlikti **(2017-ESO-2349) NV vid. sl. dujotiekio projektavimo paslaugos ir statybos, Dariaus ir Girėno ir kt. g. Ramygalos m., Panevėžio r., darbus** (toliau tekste – Darbai), ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA**
   1. Pagal šią Sutartį atliekamų Darbų apimtys nurodytos Techninėje specifikacijoje, Sutarties SD priede Nr. 1 ir Rangovo Pasiūlyme.
   2. Bendra Darbų kaina: 202.070,00EUR (du šimtai du tūkstančiai septyniasdešimt eurų 00 ct), įskaitant PVM. Bendrą Darbų kainą sudaro:
      1. Darbų kaina: 167.000,00EUR (vienas šimtas šešiasdešimt septyni tūkstaničiai eurų 00 ct), neįskaitant PVM;
      2. Pridėtinės vertės mokestis (PVM) (21 %) – 35.070,00EUR (trisdešimt penkti tūkstančiai septyniasdešimt eurų 00 ct).
   3. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – **fiksuota kaina.**
   4. Už kokybiškai atliktus darbus yra atsiskaitoma po išpildomosios geodezinės nuotraukos, VEI pažymos apie statybos užbaigimą įregistravimo (jeigu šis dokumentas reikalingas teisės aktų nustatyta tvarka) ir darbų perdavimo – priėmimo akto pasirašymo, el. parašu pasirašius atliktų darbų aktą (F-2) ir pažymą (F-3). Sąskaita apmokama per 30 (trisdešimt) kalendorinių dienų Sąskaitos gavimo. Darbų pabaiga laikoma išpildomosios geodezinės nuotraukos, VEI pažymos apie statybos užbaigimą įregistravimo (jeigu šis dokumentas reikalingas teisės aktų nustatyta tvarka) ir darbų perdavimo – priėmimo akto pasirašymo data.
   5. Užsakovas neįsipareigoja sumokėti Rangovui visos Sutarties SD 2.2. punkte nurodytos Bendros Darbų kainos neįskaitant PVM, t. y., galutinė Rangovui mokama kaina už faktiškai atliktus Darbus gali būti mažesnė negu numatyta Sutarties SD 2.2. punkte. Jeigu Rangovo Darbų atlikimo faktinės išlaidos yra didesnės, galutinė Rangovui mokama kaina už faktiškai ir kokybiškai atliktus Darbus bet kuriuo atveju negali būti didesnė, negu numatyta Sutarties SD 2.2. punkte. Sutarties galiojimo laikotarpiu Užsakovas turi teisę koreguoti perkamų Darbų apimtis, kaip tai nurodyta Sutartyje.
   6. Už Darbus, kuriuos Rangovas be Užsakovo rašytinio sutikimo atlieka nukrypdamas nuo Sutarties, Užsakovas Rangovui neapmoka.
   7. Tuo atveju, kai Rangovas iš esmės atliko visus Sutartyje numatytus Darbus (iš esmės atliktais Darbai laikomi tada, kai objekte jau yra paleistos dujos) ir atsiranda viena ar kelios Sutarties BD 7.4. punkte numatytos nuo Rangovo nepriklausančios aplinkybės ir Rangovas dėl jų negali Sutartyje numatytais terminais Darbų užbaigti, Rangovas turi teisę raštu kreiptis į Užsakovą dėl atliktų Darbų su defektais priėmimo bei Darbų atlikimo termino pratęsimo. Teikdamas tokį prašymą Rangovas jame privalo nurodyti, kokie Darbai yra atlikti, kokių Darbų jis negali atlikti dėl nuo jo nepriklausančių Sutarties BD 7.4. punkte nurodytų aplinkybių, nurodyti tas aplinkybes bei jas pagrįsti pateikdamas atitinkamus įrodymus (nuotraukos, prašymai, valstybės institucijų patvirtinimai ar kt.), nurodyti terminą, kuriam prašo pratęsti likusių Darbų atlikimo terminą. Rangovas Užsakovui tokį prašymą privalo pateikti ne vėliau kaip likus 10 (dešimt) darbo dienų iki Darbų atlikimo termino pabaigos (jei Darbų atlikimo terminas trumpesnis nei 15 (penkiolika) kalendorinių dienų, tokiu atveju Rangovas privalo kreiptis ne vėliau kaip likus 1 (vienai) darbo dienai iki termino pabaigos).
   8. Visais atvejais sprendimo teisė ar tenkinti Rangovo prašymą priklauso Užsakovui.
   9. Rangovui pateikus prašymą vėliau nei prieš 10 (dešimt) darbo dienų iki Darbų atlikimo termino pabaigos (jei Darbų atlikimo terminas trumpesnis nei 15 (penkiolika) kalendorinių dienų, tokiu atveju Rangovas privalo kreiptis ne vėliau kaip likus 1 (vienai) darbo dienai iki termino pabaigos), toks prašymas nėra vertinamas ir terminas nepratęsiamas.
   10. Tuo atveju, kai Užsakovas priima sprendimą tenkinti Rangovo vadovaujantis Sutarties SD 2.8. punktu pateiktą prašymą, Užsakovas ir Rangovas pasirašo Darbų priėmimo-perdavimo aktą, kuriuo Užsakovas priima, o Rangovas perduoda Darbus su defektais (akte nurodant konkrečius defektus) bei susitarimą, kuriuo pratęsia likusių Darbų atlikimo terminą.
   11. Tuo atveju, kai Užsakovas priima Darbus su defektais Sutarties SD 2.13. punkte numatyta tvarka, Rangovas pateikia Užsakovui Sąskaitą už Darbų priėmimo-perdavimo akte nurodytus iš esmės atliktus Darbus ir Užsakovas tokią Sąskaitą apmoka Sutartyje nustatyta tvarka. Bet kuriuo atveju pagal Darbų priėmimo-perdavimo aktą, kuriuo priimti iš esmės atlikti Darbai, mokama suma negali viršyti 90 (devyniasdešimties) proc. Bendros Darbų kainos neįskaitant PVM. Likusi suma Rangovui sumokama po to, kai Rangovas per nustatytą terminą atlieka likusius Darbus.
3. **DARBŲ KOKYBĖ**
   1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais, taip pat Pirkimo sąlygas, Techninę specifikaciją ar kitus dokumentus, kurie numato kokybės reikalavimus Darbams bei įprastai tokios rūšies Darbams keliamus reikalavimus.
   2. Projektavimo darbų metu parengtas statinio techninis darbo projektas ar statinio darbo projektas (toliau tekste - Projektas) privalo atitikti Specialiųjų pirkimo sąlygų (toliau – SPS) ir teisės aktuose keliamus reikalavimus
   3. Projekto apimtyje be privalomųjų projekto dalių turi būti parengiamos dalys atitinkančios SPS ir teisės aktuose keliamus reikalavimus. Jei projektavimo metu paruošti Projekto sprendiniai turės įtakos esamiems inžineriniams tinklams ar statiniams, techniniuose projektuose turi būti numatyti šių inžinerinių tinklų ar statinių perkėlimo ar ardymo (nenaudojami tinklai ar statiniai) sprendiniai.
   4. Visų Projekto dalių apimtyje turi būti parengiami dokumentai atitinkantys SPS ir teisės aktuose keliamus reikalavimus
   5. Techninio ir darbo projektų parengimui reikiamą dokumentaciją ir medžiagą iš reikiamų institucijų turės gauti Rangovas. Esant poreikiui, Užsakovas suteiks Rangovui reikalingus įgaliojimus minėtiems dokumentams gauti.
   6. Parengtus Projektus su valstybės institucijomis ir įstaigomis derina Rangovas. Projektų statybą leidžiančius dokumentus ar pritarimus turi gauti Rangovas.
   7. Rangovas prisiima įsipareigojimą atlikti projekto vykdymo priežiūrą.
   8. Rangovo specialistai turi atitikti Pirkimo sąlygose nustatytus reikalavimus.
   9. Rangovas, vykdydamas šią Sutartį, turi užtikrinti Skirstomųjų dujotiekių įrengimo taisyklių, Statybos reglamentų, medžiagų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Sutarties SD 3.12. punkte nustatytą terminą.
   10. Darbų trūkumais laikomi neatitikimai Techninės specifikacijos reikalavimams ir teisės aktams.
   11. Užsakovo per garantinį terminą nustatytiems trūkumams šalinti nustatomas 10 (dešimt) darbo dienų terminas.
   12. Už nustatytų trūkumų nepašalinimą per Sutarties SD 3.12 punkte nustatytą terminą Rangovas, Užsakovui pareikalavus, moka Užsakovui 0,05 procentų nuo Bendros Darbų kainos neįskaitant PVM bet ne mažiau kaip 3,00 EUR (trijų eurų 00 ct) dydžio delspinigius už kiekvieną uždelstą dieną
   13. Esant Užsakovo abejonėms dėl Darbų kokybės perdavimo - priėmimo metu, Šalys gali skirti ekspertizę.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA**
   1. Sutarties vykdymui Rangovas **pasitelkia Subrangovus: Uždaroji akcinė bendrovė Vytrita, „Projektai ir Co“, UAB.**
   2. Subrangovams perduodamų Darbų sąrašas nurodytas Sutarties SD priede Nr. 4.
   3. Subrangovo keitimas ir/ar naujo Subrangovo pasitelkimas laikantis Sutarties BD 14 dalies nuostatų negali įtakoti Užsakymo ir/ar Darbų įvykdymo terminų. Rangovas atsako už Užsakymo ir/ar Darbų įvykdymo terminų pažeidimą Sutartyje nustatyta tvarka.
5. **DARBŲ ATLIKIMO TERMINAI, VIETA IR PRIĖMIMO TVARKA**
   1. Rangovas Darbus pradeda vykdyti iš karto nuo Sutarties įsigaliojimo pradžios ir įsipareigoja užbaigti juos ne vėliau kaip per 140 kalendorinių dienų nuo sutarties įsigaliojimo. Projektavimo paslaugų trukmė įskaičiuota į Darbų atlikimo trukmę.
   2. Darbai atliekami Dariaus ir Girėno ir kt. g. Ramygalos m., Panevėžio r.
   3. Darbai įskaitant projektavimo darbų trukmę turi būti baigti ne vėliau kaip 140 kalendorinių dienų nuo sutarties pasirašymo dienos.
   4. Darbai priimami atlikus visus Sutartyje numatytus Darbus.
6. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja nuo jos pasirašymo dienos ir galioja iki visiško Šalių įsipareigojimų pagal šią Sutartį įvykdymo.
7. **KONTAKTINIAI ASMENYS IR KONTAKTINIAI ADRESAI**
   1. Užsakovo kontaktiniai asmenys, kurie bus atsakingi už šios Sutarties vykdymą:
   2. Užsakovo kontaktiniai adresai pranešimams siųsti: elektroninis paštas
   3. Rangovo kontaktiniai asmenys, kurie bus atsakingi už šios Sutarties vykdymą:
   4. Rangovo kontaktiniai adresai pranešimams siųsti: elektroninis paštas
8. **SPECIALIOSIOS SĄLYGOS**
   1. Kai Rangovas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Rangovas ir ūkio subjektai, kurių pajėgumais Rangovas rėmėsi, prisiima solidarią atsakomybę už Sutarties įvykdymą.
   2. Rangovas Sutarties galiojimo laikotarpiu privalo apsidrausti Bendruoju civilinės atsakomybės draudimu ir per 7 (septynias) darbo dienas nuo Sutarties pasirašymo, bet ne vėliau kaip iki Darbų pradžios, Užsakovui turi pateikti Bendrojo civilinės atsakomybės draudimo liudijimo / poliso kopiją bei draudimo įmokos už šį draudimą, nurodytos draudimo liudijime / polise, apmokėjimo dokumento kopiją. Visi draudimo dokumentai turi būti suderinti su Užsakovu ir turi galioti ne trumpiau kaip 30 (trisdešimt) dienų po Sutarties įvykdymo (visiško Šalių sutartinių įsipareigojimų įvykdymo).
   3. Rangovas savo sąskaita privalo pratęsti (atnaujinti) Sutarties SD 8.2. p. numatytą draudimo sutartį, jeigu ji baigtųsi anksčiau, negu baigiasi Sutarties SD 8.2. punkte nustatytas laikotarpis.
   4. Rangovas privalo iš anksto raštu informuoti Užsakovą apie bet kokius draudimo sutarties sąlygų pakeitimus, atliekamus jo arba draudiko iniciatyva.
   5. Užsakovui nustačius, kad Rangovas pažeidė Sutarties SD 8.2., 8.3. punktų reikalavimus, Rangovas privalo sumokėti Užsakovui 1 500,00 EUR (vieno tūkstančio penkių šimtų eurų 00 ct) dydžio baudą už kiekvieną atvejį ir įsipareigoja atlyginti dėl įsipareigojimų neįvykdymo Užsakovo patirtus nuostolius.
   6. Sutarties įvykdymas užtikrinamas Sutarties garantu**: ne.**
9. **PRIEDAI**
   1. Kiekvienas šios Sutarties SD priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1 – Sustambintų darbų kiekių žiniaraštis, 1 lapas.
      2. Priedas Nr. 2 – Techninė specifikacija, 4 lapai.
      3. Priedas Nr. 3 – Rangovui galimų perduoti Medžiagų sąrašas ir jų atsiėmimo adresai, 1 lapas.
      4. Priedas Nr. 4 – Subrangovams perduodamų darbų sąrašas, 1 lapas.
10. **ŠALIŲ REKVIZITAI**

|  |  |
| --- | --- |
| **Rangovo vardu:**  **„Žilinskis ir Co“, UAB**  Direktorius  Dr. Žilvinas Žilinskis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos, vardas, pavardė)* | **Užsakovo vardu:**  **AB „Energijos skirstymo operatorius“**  Investicijų planavimo skyriaus vadovas  Algirdas Damijonaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos, vardas, pavardė)* |

Priedas Nr. 2

**Techninė specifikacija**

1. **SĄVOKOS IR SUTRUMPINIMAI**
   1. **Pirkėjas** – AB „Energijos skirstymo operatorius“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **Paslaugos** – projektavimas.
   5. **Darbai** – statyba (dujotiekio įrenginių įrengimas, kai įrengiami dujotiekio įrenginiai, kurie laikomi kilnojamaisiais daiktais).
2. **PIRKIMO OBJEKTAS**
   1. NV vid. sl. dujotiekio Dariaus ir Girėno, Laisvės al. ir kt. g. Ramygalos m., Panevėžio r. projektavimo paslaugos ir statybos darbai
3. **PIRKIMO OBJEKTO APIMTYS**
   1. Pirkimo objekto preliminarios apimtys nurodytos situacijos schemoje (pridedama priede), projektavimo techninėje užduotyje (pridedama priede), techninėje specifikacijoje.
4. **SUTARTINIŲ ĮSIPAREIGOJIMŲ VYKDYMO VIETA**
   1. Panevėžio r.
5. **REIKALAVIMAI PIRKIMO OBJEKTUI**
   1. **Esamos situacijos aprašymas**
   2. **Pirkimo objekto aprašymas**
      1. **Dujotiekio, įrenginių techniniai bei kiti reikalavimai:**
         1. medžiagos ir įrenginiai turi būti nauji, anksčiau nenaudoti ir negali būti pagaminti anksčiau kaip prieš 2 (dvejus) metus, skaičiuojant nuo objekto Darbų užbaigimo dienos. Visos naudojamos medžiagos, gaminiai ir įrenginiai turi atitikti Lietuvos Respublikoje ir Europos Sąjungoje galiojančių norminių teisės aktų reikalavimus (turėtų atitikties sertifikatus ar kokybės pažymėjimus);
         2. požeminiai polietileniniai dujotiekio vamzdžiai turi atitikti prEN1555-1; prEN1555-2; prEN1555-3; prEN1555-4; prEN1555-5 arba lygiaverčius reikalavimus;
         3. ant dujų tinklų kapų dangtelių viršaus turi būti išlietas / įspaustas aiškiai matomas užrašas „DUJOS“.
         4. Atliekant Darbus privaloma vadovautis Pirkėjo viešai skelbiamomis taisyklėmis, nurodymais, tvarkomis ir kitais Paslaugas bei Darbus reglamentuojančiais dokumentais.
         5. Darbams naudojamos medžiagos ir / ar įrenginiai turi atitikti Pirkėjo viešai skelbiamus medžiagų ir įrenginių reikalavimus.
         6. Tiekėjo pagal poreikį teikiamos ir montuojamos Dujų slėgio reguliavimo ir apskaitos įtaisų spintelės su reguliavimo įtaisais turi atitikti Pirkėjo naudojamas Dujų slėgio reguliavimo ir apskaitos įtaisų spinteles su reguliavimo įtaisais ir spintelėms bei jų sudėtinėms dalims Pirkėjo keliamus reikalavimus.
      2. **Objekto Darbus sudaro:**
         1. Darbams reikalingų dujotiekio vamzdžių, medžiagų, gaminių bei įrangos tiekimas, transportavimas, išmuitinimas, iškrovimas – pakrovimas, sandėliavimas, apsauga, transportavimas į Darbų vietą ir kita;
         2. bendrieji statybiniai darbai;
         3. dujotiekio trasos nužymėjimas;
         4. žemės darbai:
            1. dangų ardymas ir atstatymas į buvusią padėtį;
            2. grunto iš tranšėjų kasimo ir išvežimo darbai;
         5. medienos kirtimas ir tvarkymas statybvietėje;
         6. vamzdžių suvirinimo, klojimo ir įvėrimo darbai;
         7. dujotiekio trasos susikirtimų ir perėjimų per kelius, inžinerinius tinklus ir kitas kliūtis darbai;
         8. laikinų privažiavimo kelių įrengimas. Laikinus privažiavimus įrengti suderinus su sklypų savininkais, užtikrinant jiems galimybę saugiai privažiuoti prie sklypo ar pastato dalies. Įrenginiai saugiam pėsčiųjų eismui, apšvietimas, aptvėrimai bei kitos saugos priemonės;
         9. vamzdynų užpylimo naujai atvežtu gruntu darbai;
         10. dujotiekio bandymai bei išvalymas ir nusausinimas;
         11. aplinkos tvarkymo darbai;
         12. kiti su objekto įgyvendinimu susiję darbai bei paslaugos, kurie nėra numatyti Projekte ir kuriuos reikalinga atlikti, siekiant užbaigti Darbus;
         13. apsirūpinimas visais Darbų vykdymui reikalingais dokumentais ir leidimais;
         14. kartu su Pirkėju Darbų užbaigimo procedūrų organizavimas ir akto / deklaracijos gavimas.
      3. **Tiekėjo įsipareigojimai:**
         1. Tiekėjas savo rizika ir nuožiūra aplanko ir išžvalgo objekto vietą, jo aplinką, ir surenka visą informaciją, kuri gali būti reikalinga rengiant pasiūlymą;
         2. Tiekėjas prisiima visą riziką dėl to, kad ne nuo Pirkėjo priklausančių aplinkybių padidės su Sutarties vykdymu susijusios Tiekėjo išlaidos ir Tiekėjui Sutarties vykdymas taps sudėtingesnis (Tiekėjui padidės įsipareigojimų vykdymo kaštai ir kita);
         3. jei reikia, archeologinius žvalgomuosius bei kitus tyrinėjimus, reikalingus objekto Darbams, užsako ir apmoka Tiekėjas;
         4. jei reikia, drenažo tinklų, melioracijos statinių atstatymo išlaidas apmoka Tiekėjas, kuris privalo Pirkėjui priduoti kiekvieną dujotiekio susikirtimą su naujai sumontuotais drenažo tinklais, melioracijos statiniais neužpylus grunto;
         5. parengti projektą vadovaujantis pridedama projektavimo technine užduotimi pagal Skirstomųjų dujotiekių įrengimo taisyklių reikalavimus;
         6. gauti visų privačių žemės sklypų savininkų, kurių žemės sklypuose bus statomas dujotiekis, suderinimus, organizuoti servituto sutartims sudaryti reikalingų brėžinių parengimą bei Projekto Darbų įgyvendinimui reikalingų servituto sutarčių sudarymą:
         7. gauti žemės sklypų savininkų pritarimą parengtiems servituto nustatymo dokumentams;
         8. parengtą projektą ir servituto sutartims sudaryti reikalingus brėžinius dėl servitutų nustatymo žemės sklypams pateikti Pirkėjui peržiūrai. Pirkėjui peržiūrėjus ir pasirašius dokumentus, Tiekėjas kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Tiekėjas informuoja Pirkėją ir žemės sklypų savininkus;
         9. mokesčius notarų biurui už servitutų sutarties tvirtinimą bei registravimą apmokės Pirkėjas;
         10. visą reikiamą dokumentaciją, medžiagą ir leidimus iš reikiamų institucijų turi gauti Rangovas;
         11. pateikti suderintą projekto originalą, dvi kopijas grafinėje formoje ir vieną kopiją skaitmeniniu (PDF) formatu pagal Skirstomųjų dujotiekių įrengimo taisyklių reikalavimus;
         12. Atlikus projektavimo paslaugas pateikti Pirkėjui objekto kainą išskaidytą pagal pridėtą Sustambintų darbų kiekių žiniaraštį. Sustambintų darbų kiekių žiniaraščio 13 p. „Projektavimas ir inžinerinės paslaugos“ negali viršyti 8 proc. visų objekte atliekamų darbų vertės.
         13. vykdyti parengto projekto vykdymo priežiūrą;
         14. prieš 3 (tris) dienas raštiškai informuoti Pirkėjo atstovą apie numatomą Darbų pradžią, nurodant darbų vadovą;
         15. apsirūpinti visomis medžiagomis, įrengimais ir mechanizmais, reikalingais Darbams atlikti (išskyrus tai, ką pateikia Pirkėjas, jeigu pateikia);
         16. atlikti visus dujotiekio statybai reikalingus žemės darbus;
         17. tiekti medžiagas, reikalingas dujotiekio prijungimui; atlikti dujotiekio prijungimui reikalingos duobės kasimą, užpylimą;
         18. pagal parengtą ir suderintą projektą atlikti Darbus vadovaujantis Skirstomųjų dujotiekių įrengimo taisyklėmis ir kitų teisės aktų reikalavimais;
         19. prieš Darbų pradžią informuoti Darbų techninį prižiūrėtoją apie planuojamus vykdyti darbus;
         20. darbų metu Tiekėjas atsako už savo ir / ar savo subtiekėjų darbuotojų saugą darbe, už dujotiekio pažeidimus ar jo darbo sutrikimus vykdomoje Darbų zonoje, už Pirkėjo Tiekėjui pateiktų medžiagų saugumą bei padarytus pažeidimus, taip pat už savo priemonių ir mechanizmų bei medžiagų apsaugą;
         21. suteikti Pirkėjo atstovams, Darbų techniniams prižiūrėtojams ir Projekto vykdymo priežiūros atstovams galimybę turėti pilną priėjimą prie visų statybvietės dalių, leisti tirti, tikrinti, matuoti, testuoti medžiagas ir darbo kokybę bei tikrinti Darbų eigą;
         22. statybines atliekas išvežti ir perduoti jas tvarkančiai įmonei bei pateikti Pirkėjui pažymą apie tai;
         23. atlyginti dėl Darbų patirtus nuostolius žemės sklypų savininkams (nuomotojams, naudotojams) už statybvietės ribų;
         24. išlaidas už leidimus kasinėjimo darbams, trasos nužymėjimą, telekomunikacijų trasų rodymą, VEI pažymą, archeologinius tyrinėjimus, melioracijos statinių atstatymą, drenažo tinklų atstatymą, kelio ženklų pastatymą, statybinių atliekų išvežimą (nurodytose išlaidose negali būti įtrauktas Tiekėjo pelnas) Tiekėjas privalo patvirtinti dokumentais, pateikiant juos kartu su atliktų darbų aktais, priešingu atveju bus laikoma, kad numatytos išlaidos nebuvo patirtos ir už jas nebus apmokama;
         25. pateikti Pirkėjui pastatyto dujotiekio geodezinę nuotrauką (jeigu objektas patenka į miesto ir rajono zonas, būtina geodezinėje nuotraukoje pažymėti ribą ir atskirti ilgius) grafinėje formoje (3 egz.) bei skaitmeniniame formate (AutoCAD‘o formate LKS-94 koordinačių sistemoje ir shape formatu, pagal geodezijos ir kartografijos techninių reikalavimų reglamento GKTR 2.16.01:2002 „Taikomoji dujų GIS specifikacija. Pirmasis leidimas“ reikalavimus (1 egz.), likus 10 (dešimt) darbo dienų iki darbų pabaigos;
         26. baigus Darbus pateikti Pirkėjui pastatyto dujotiekio techninę dokumentaciją grafinėje formoje ir skaitmeniniu (PDF) formatu.
      4. **Pirkėjo įsipareigojimai:**
         1. sutarties pasirašymo dieną pateikti Tiekėjui projektavimo techninę užduotį ir situacijos schemą;
         2. įsigaliojus sutarčiai raštu pranešti Tiekėjui kas vykdys Darbų techninę priežiūrą;
         3. Tiekėjui pradėjus Darbus perduoti medžiagas nurodytas „Rangovui perduodamų medžiagų, įtaisų, įrenginių sąrašas pagal objektus ir jų atsiėmimo adresas“ (pridedama priede. Jeigu priedas nepridėtas – medžiagos neperduodamos);
         4. vykdyti sutarties kontrolę;
         5. priimti iš Tiekėjo tinkamai atliktus Darbus ir laiku už juos atsiskaityti. Darbus priimti pasirašant atliktų Darbų aktus 5 (penkių) darbo dienų laikotarpyje po jų gavimo, paslėptus Darbus priimti ne vėliau kaip kitą darbo dieną po Tiekėjo pranešimo apie galimybę juos priimti. Nustačius darbų trūkumus, juos, bei terminus šiems trūkumams pašalinti, nurodyti raštu. Sutarties ir normatyvinių statybos techninių dokumentų reikalavimų neatitinkantys darbai nepriimami ir už juos nemokama, kol nebus pašalinti raštu nurodyti trūkumai.
      5. **Sutarties vykdymo metu pateikiama dokumentacija:**
         1. Tiekėjas elektroniniu parašu pasirašytus atliktų darbų aktus Adoc formatu pateikia [*http://www.eso.lt/lt/partneriams/duju-darbu-tiekejams-ir-rangovams*](http://www.eso.lt/lt/partneriams/duju-darbu-tiekejams-ir-rangovams) nurodytu el. paštu;
         2. Rangovas *Sąskaitas turės pateikti naudodamasis elektronine paslauga „E. sąskaita“ (elektroninės* paslaugos *„E. sąskaita“ svetainė pasiekiama adresu*[www.esaskaita.eu](http://www.esaskaita.eu)*) PĮ ir kitų teisės aktų nustatyta tvarka.*
6. **PRIEDAI**
   1. Priedas Nr. A-1 – Ramygalos m., Panevėžio r. (PTU);
   2. Priedas Nr. A-2 – Ramygalos m., Panevėžio r. (SS).

Priedas Nr. 3

**Rangovui galimų perduoti Medžiagų sąrašas ir jų atsiėmimo adresai**

|  |  |  |  |
| --- | --- | --- | --- |
| **Eil. Nr.** | **Pavadinimas ir techninės charakteristikos** | **Mato vnt.** | **Kiekis** |
|  | DSRĮt Q6 G4-T | vnt. | 14 |
|  | DSRĮt Q50 | vnt. | 5 |

|  |  |
| --- | --- |
| **MEDŽIAGŲ, ĮTAISŲ, ĮRENGINIŲ IŠDAVIMO ADRESAS** | |
| Panevėžys, Senamiesčio g. 100,  AB „Energijos skirstymo operatorius” | Atsakingas asmuo už medžiagų įtaisų, įrenginių išdavimą:  Dujų tinklo projektų valdymo grupė (Panevėžys) |

Priedas Nr. 4

**Subrangovams perduodamų darbų sąrašas**

|  |  |  |
| --- | --- | --- |
| **Eil. Nr.** | **Subrangovo pavadinimas** | **Sutarties objekto dalies, perduodamos vykdyti Subrangovui, aprašymas** |
|  | STATKORPAS AB | Gerbūvio sutvarkymas |
|  | Uždaroji akcinė bendrovė Vytrita | Dujotiekių vamzdynų ir įrenginių remonto, bandymo, statybos darbai |
|  | „Projektai ir Co“, UAB | Projektavimo darbai |